ananddey/assamese-wiki-corpus huggingface dataset:
মেহতাব কেৰামতী

মেহতাব কেৰামতী (ফাৰ্চী: مهتاب کرامتی; জন্ম ১৭ অক্টোবৰ‌ ১৯৭০) হৈছে এগৰাকী ইৰানী অভিনেত্ৰী। তেওঁ এখন ক্ৰিষ্টাল চিমৰ্গ আৰু দুখন হাফেজ বঁটা-সহ বিভিন্ন সন্মান লাভ কৰিছে। ২০০৬ চনৰ আগষ্ট মাহত তেওঁক ইৰানত ইউনিচেফৰ সদিচ্ছা দূত হিচাপে নিযুক্তি দিয়া হয়।

মেহতাব কেৰামতীয়ে বাবক ৰিয়াহিপুৰৰ সৈতে বিবাহপাশত আবদ্ধ হোৱাৰ পিছত অভিনয় জগতত ভৰি দিছিল, যাৰ সৈতে তেওঁৰ এগৰাকী কন্যা সন্তান আছিল। অৱশ্যে এই বিবাহৰ পৰিণতি বিবাহ বিচ্ছেদলৈ ৰূপান্তৰিত হয় আৰু তেওঁলোকৰ পৃথক্কৰণৰ পিছৰেপৰা তেওঁ পুনৰ বিবাহপাশত আবদ্ধ হোৱা নাই।

কৰ্মজীৱন

কেৰামতীয়ে অভিনয়ৰ পাঠ্যক্ৰম গ্ৰহণ কৰি থকাৰ সময়তে দ্য মেন অৱ এঞ্জেলছ-ত হেলেন চৰিত্ৰৰ বাবে নিৰ্বাচিত হয়, যিয়ে তেওঁক ৰাষ্ট্ৰীয় পৰ্যায়ত স্বীকৃতি প্ৰদান কৰে। পিছলৈ তেওঁ মাম্মী ৩ আৰু ৰেইন মেন দৰে ছবিত অভিনয় কৰে, যাৰ বাবে তেওঁ ফাজৰ আন্তঃৰাষ্ট্ৰীয় চলচ্চিত্ৰ মহোৎসৱৰ ক্ৰিষ্টাল চিমৰ্গ বঁটাৰ বাবে মনোনীত হৈছিল। ইয়াৰ পিছত তেওঁ চেইণ্ট মেৰী আৰু ক্ৰিমচন চইল দৰে ধাৰাবাহিক আৰু হেল, পুৰ্গেটৰী, হেভেন, দেয়াৰ আৰ থিংছ ইউ ড’ণ্ট ন’, আলঝেইমাৰ আৰু দ্য প্ৰাইভেট লাইফ অৱ মিষ্টাৰ এণ্ড মিচেচ এম. দৰে বোলছবিত অভিনয় কৰে। টুৱেণ্টী বোলছবিখনত কৰা শ্ৰেষ্ঠ সহযোগী অভিনেত্ৰীৰ অভিনয়ৰ বাবে তেওঁ ক্ৰিষ্টাল চিমৰ্গ বঁটা লাভ কৰে। ২০১৫ চনত তেওঁ ইমাজিনইণ্ডিয়া চলচ্চিত্ৰ মহোৎসৱত শ্ৰেষ্ঠ অভিনেতাৰ বঁটা লাভ কৰে। ইয়াৰ উপৰি তেওঁ ঢাকা চলচ্চিত্ৰ মহোৎসৱৰ জুৰী সদস্য হিচাপেও অংশগ্ৰহণ কৰিছিল।

দানশীলতা আৰু সমাজহিতৈষী কাৰ্যকলাপ

২০০৩ চনৰ ২৬ ডিচেম্বৰত সংঘটিত হোৱা বাম চহৰৰ ভূমিকম্পৰ পিছত তেওঁ সমাজহিতৈষী আৰু দাতব্য কাম-কাজৰ প্ৰতি আগ্ৰহী হৈ পৰে আৰু ৩০ ডিচেম্বৰত বাম চহৰৰ ভূমিকম্পগ্ৰস্ত লোকসকলৰ বাবে আয়োজিত এখন দাতব্য সভাত অংশগ্ৰহণ কৰা অন্যতম শিল্পী আছিল। ২০১৩ চনৰপৰা মৃত্যুদণ্ডৰ শাস্তি পোৱা কয়দীসকলক মুকলি কৰাটো তেওঁ কৰা এক দাতব্য কামত পৰিণত হৈছে আৰু তেওঁ তেজৰ বিনিময়ত ধন (ব্লাড মানী) সংগ্ৰহ কৰা তথা ভুক্তভোগীৰ পৰিয়ালৰ সন্তুষ্টি লাভ কৰাৰ বাবে বিশেষ প্ৰয়াস কৰি আহিছে। এই ক্ষেত্ৰত শ্বাহাব মোৰাদী তেওঁৰ অন্যতম সহযোগী আছিল।

ইয়াৰ উপৰি তেওঁ এগৰাকী মহিলাৰ অধিকাৰ কৰ্মী।

তথ্যসূত্ৰ

বাহ্যিক সংযোগ

Mahtab Keramati On SourehCinema (in Persian)

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
জ'ৰাম নেচনেলিষ্ট পাৰ্টী

জ'ৰাম নেচনেলিষ্ট পাৰ্টী ভাৰতৰ মিজোৰাম ৰাজ্যৰ এটা স্বীকৃতিপ্ৰাপ্ত আঞ্চলিক ৰাজনৈতিক দল। এই দলটোৰ পূৰ্বৰ নাম আছিল মিজো নেচনেল ফ্ৰণ্ট(নেচনেলিষ্ট)। পূৰ্বৰ সাংসদ লালডুহ'মা এই দলটোৰ নেতৃত্ব বহন কৰি আহিছে। ১৯৯৭ চনত মিজো নেচনেল ফ্ৰণ্টৰ পৰা ফাটি যোৱা এটা অংশই মিজো নেচনেল ফ্ৰণ্ট(নেচনেলিষ্ট) গঠন কৰিছিল।

২০০৩ আৰু ২০০৮ চনৰ ৰাজ্য বিধানসভাৰ নিৰ্বাচনত এই দলটোৱে ২ খনকৈ আসনত জয়লাভ কৰিছিল।

বাহ্যিক সংযোগ

জ'ৰাম নেচনেলিষ্ট পাৰ্টীৰ ৱেবছাইট

তথ্য উৎস

শ্ৰেণী:ভাৰতৰ ৰাজনৈতিক দল
শ্ৰেণী:মিজোৰাম
প্লাজমা

প্লাজমা পদাৰ্থৰ তথাকথিত চতুৰ্থ অৱস্থা (কঠিন, তৰল আৰু গেছীয়ৰ পিছৰ অৱস্থা )। ১৯২০ চনত ৰসায়নবিদ আৰভিং লেংমুৰিৰে পোনপ্ৰথমে প্লাজমা শব্দটো আগবঢ়াইছিল। প্লাজমা হৈছে আয়নিত গেছ যত মুক্ত ইলেক্ট্ৰন আৰু ধনাত্মক আয়নৰ সংখ্যা প্ৰায় সমান। আন্তঃনাক্ষত্ৰিক স্থানত, গেছ ক্ষৰণ টিউবত, নক্ষত্ৰ'ৰ (আনকি সূৰ্য্যৰ) বাতাবৰন আৰু পৰীক্ষামূলক তাপ-নিউক্লীয় বিক্ৰিয়ক(Thermonuclear reactor)ত প্লাজমা অৱস্থা পোৱা যায়। বৈদ্যুতিকভাবে প্ৰশম থকা সত্ত্বেও প্লাজমাই সহজে বিদ্যুৎ পৰিবহন কৰে। প্লাজমাৰ তাপমাত্ৰা অতি উচ্চ।
প্লাজমাৰ কণাবোৰ আয়নিত হোৱা গেছৰ লগত কিছু আচৰণগত পাৰ্থক্য আছে। গৱেষণাগাৰত নিম্নচাপত ৰাখি গেছ এটাক ( গেছীয় কণাবোৰৰ গড় গতিশক্তি গেছীয় অণু বা পৰমাণুসমূহৰ আয়নীকৰণ বিভৱৰ সমান নোহোৱালৈ) উত্তপ্ত কৰি প্লাজমা তৈয়াৰ কৰা হয়। অতি উচ্চ তাপমাত্ৰা (প্ৰায় ৫০০০০ কেলভিন বা তাতোকৈ বেছি) গেছীয় কণাবোৰৰ মাজত সংঘৰ্ষৰ কাৰণে গেছৰ ঝৰ্ণীত আয়নায়ণ(Cascading ionization) ঘটে। তেতিয়া কিছু ক্ষেত্ৰত যেনে- প্ৰতিপ্ৰভ(Fluorescent) চাকি, প্লাজমাকণাবোৰ নিৰন্তৰ ধাৰকৰ বেৰৰ লগত সংঘৰ্ষত লিপ্ত হোৱাৰ পিছত শীতলীকৰণ আৰু পুনৰ্মিলন(Recombination) ঘটে যাৰ ফলত সামগ্ৰিক তাপমাত্ৰা কম হবলৈ ধৰে। এনে ক্ষেত্ৰত সাধাৰনতঃ আংশিক আয়নীকৰণ ঘটে আৰু বিপুল শক্তিৰ যোগান(Input) দৰকাৰ। তাপ-নিউক্লীয় বিক্ৰিয়কত প্লাজমাকণাসমূহক বিদ্যুৎচুম্বকীয় ক্ষেত্ৰৰ মাধ্যমত ধাৰকৰ বেৰৰ পৰা দূৰত ৰাখা হয় যাতে প্লাজমাৰ তাপমাত্ৰা অতি উচ্চাৰণ হৈ থাকে।

তথ্য সংগ্ৰহ

শ্ৰেণী:পদাৰ্থৰ অৱস্থা
শ্ৰেণী:প্লাজমা পদাৰ্থ বিজ্ঞান
শ্ৰেণী:জ্যোতিৰ্পদাৰ্থ বিজ্ঞান
অসমৰ কুঁহিয়াৰ শাল

অসমত সৰহীয়া কুঁহিয়াৰৰ খেতিয়কে ঘৰুৱাভাৱে গুৰ প্ৰস্তুত কৰোঁতে কুঁহিয়াৰৰ ৰস চেপিবলৈ পৰম্পৰাগত ভাৱে এই প্ৰৱন্ধত উল্লেখ কৰা কুঁহিয়াৰ শালখন ব্যৱহাৰ কৰে। অৱশ্যে যান্ত্ৰিকীকৰণৰ ফলত এসময়ত উজনি অসমৰ অনেক খেতিয়কে ব্যৱহাৰ কৰা এই শালখনৰ গুৰুত্ব আজিকালি প্ৰায় লোপ পাইছে।

বৰ্ণনা

কাঠৰ ফ্ৰেম

কুঁহিয়াৰ শালৰ ফ্ৰেমটো প্ৰায় ৩ ফুট ৯ ইঞ্চি উচ্চতাৰ আৰু প্ৰায় ৫-৬ ইঞ্চিমান প্ৰস্থৰ চাৰিডাল মজবুট কাঠেৰে দুটা "A" আকৃতিৰ ফ্ৰেম প্ৰায় তিনিফুটমান দুৰত মজবুটকৈ পুতি লৈ তৈয়াৰ কৰা হয়। দুইটা "A"-ৰ মাজত আনুভুমিকভাবে প্ৰায় চাৰে তিনিফুট উচ্চতাত লগাই লোৱা এখন মজবুট কাঠৰ তক্তা শালৰ লোহাৰ যান্ত্ৰিক অংশৰ আধাৰ হিচাবে লগাই লোৱা হয়। এই অংশক ওপৰৰ পৰা সঁহাৰি দিবলৈ A দুটাৰ শীৰ্শত পঠালিকৈ আৰু এডাল মজবুত ধৰণী কাঠ লগাই লোৱা হয়।

লোহাৰ ভীম

শালখনত তিনিটা লোহাৰ গোটা (ফৌঁপোলা নহয়) চুঙা বা ভীম লগালগিকৈ ফ্ৰেমৰ মাজৰ তক্তাখন আৰু ওপৰৰ কাঠডালৰ মাজত উলম্ব অক্ষত ঘুৰিব পৰাকৈ ধুৰাত লগাই লোৱা হয়। তিনিওটা ভীমৰ ব্যাস অনুসৰি ডাঙৰৰ পৰা সৰুটোলৈকে যথাক্ৰমে ডাঙৰ বা মতা, মাজু বা মাইকী আৰু সৰু বা পোৱালি ভীম বুলি কোৱা হয়। ইহঁতৰ গাত লম্বভাৱে প্ৰা্য আধা ইঞ্চি অন্তৰে অন্তৰে খাজ বা শিৰ কটা থাকে। পৰস্পৰৰ মাজত খাজ খাই পৰা গীয়েৰৰ দাঁতৰ সহায়ত সংলগ্ন এই এই গধুৰ ভীমকেইটাৰ এটা ঘুৰালে আটাইকেইটা ঘুৰে আৰু মাজৰ যৎসামান্য ফাঁকত সুমুৱাই দিয়া কুঁহিয়াৰৰ টুকুৰা চেপি ৰস বাহিৰ কৰে। কুঁহিয়াৰ পোৱালী আৰু আৰু মাইকী ভীমৰ মাজেদি গৈ মতা আৰু মাইকী ভীমৰ মাজত চেপা খাই বিপৰীত দিশেৰে ডাবৰি হৈ ওলাই যায়।

ৰহতা

ভীমে চেপি উলিওৱা ৰসখিনি তলৰ ৰহতা নামৰ লোহাৰ পাট এচলাতে পৰি নিগৰি গৈ আন পাত্ৰত পৰেগৈ।

মুৰীয়া আৰু কাঁতৰি

মতা ভীমৰ ধুৰাডালৰ ওপৰত, ফ্ৰেমৰ ওপৰৰ ধৰণী কাঠডালৰ ওপৰবাগীত উলম্বভাৱে এটা লোহাৰ আঙঠি লগোৱা হয়। ইয়াকে "মুৰী্য়া" বা "মুণ্ডা" বোলে। ইয়াৰ মাজৰ ফুটাটোৱেদি আনুভূমিকভাৱে শালৰ চৌপাশে ঘুৰিব পৰাকৈ আঠ দহ ফুটমান দীঘল এডাল মজবুট বাঁহৰ ডাঙ লগাই গৰু বা ম'হৰদ্বাৰা ভীম কেইটা ঘুৰোৱা হয়। এই বাঁহডালকে "কাঁতৰী" বোলে।

তথ্যসংগ্ৰহ

অসমীয়া সংস্কৃতিৰ কণিকা, সম্পাদনা- ডঃ নাৰায়ণ দাস, ডঃ পৰমানন্দ ৰাজবংশী, পৃষ্ঠা নং- ৮৫-৮৬

শ্ৰেণী:যন্ত্ৰ
শ্ৰেণী:কৃষি
সৰ্ব ভাৰতীয় প্ৰযুক্তি শিক্ষা পৰিষদ

সৰ্ব ভাৰতীয় প্ৰযুক্তি শিক্ষা পৰিষদ ভাৰত চৰকাৰৰ মানৱ সম্পদ উন্নয়ন মন্ত্ৰণালয়ৰ উচ্চশিক্ষা বিভাগৰ অধীনত আৰু বিশ্ববিদ্যালয় অনুদান আয়োগৰ অন্তৰ্ভুক্ত ৰাষ্ট্ৰীয় পৰ্যায়ৰ প্ৰযুক্তি শিক্ষাৰ পৰিষদ। ১৯৪৫ চনৰ নৱেম্বৰ মাহত এই পৰিষদ চৰকাৰৰ উপদেষ্টা পৰিষদ হিচাপে গঠন কৰা হৈছিল। ১৯৮৭ চনত সংসদৰ বিধেয়কৰ দ্বাৰা ই ভাৰতৰ প্ৰযুক্তি আৰু ব্যৱস্থাপনা শিক্ষাৰ আঁচনি প্ৰস্তুতকৰণ আৰু ৰূপায়ণৰ জৰিয়তে সুসংবৰ্ধিত উন্নয়নৰ আইনী ক্ষমতা লাভ কৰে। পৰিষদে ভাৰতীয় প্ৰতিষ্ঠান সমূহৰ বিশেষ স্নাতক আৰু স্নাতকোত্তৰ পাঠ্যক্ৰমক স্বীকৃতি প্ৰদান কৰে।

সৰ্ব ভাৰতীয় প্ৰযুক্তি শিক্ষা পৰিষদৰ অন্তৰ্গত ১০টা শিক্ষাবৰ্ড আছে। সেই কেইটা হ'ল: অভিযান্ত্ৰিক আৰু প্ৰযুক্তিবিদ্যাৰ স্নাতক অধ্যয়ন, অভিযান্ত্ৰিক আৰু প্ৰযুক্তিবিদ্যাৰ স্নাতকোত্তৰ আৰু গৱেষণা, ব্যৱস্থাপনা অধ্যয়ন, বৃত্তিমূলক শিক্ষা, প্ৰযুক্তি শিক্ষা, ভেষজ বিজ্ঞান শিক্ষা, স্থাপত্যবিদ্যা, হোটেল ব্যৱস্থাপনা আৰু কেটাৰিং প্ৰযুক্তি, তথ্য প্ৰযুক্তি আৰু নগৰ পৰিকল্পনা। ইয়াৰ মুখ্য কাৰ্যালয় নতুন দিল্লীৰ নেলছন মেণ্ডেলা ৰোডৰ বসন্ত কুঞ্জত অৱস্থিত। ইয়াৰ আন আঞ্চলিক কাৰ্যালয় সমূহ তিৰুঅনন্তপুৰম, কলকাতা, চেন্নাই, কানপুৰ, মুম্বাই, ভাদডৰা, চণ্ডীগড়, গুৱাহাটী, ভূপাল, বেংগালুৰু, হায়দৰাবাদ আৰু গুৰুগ্ৰামত অৱস্থিত।

সৰ্ব ভাৰতীয় প্ৰযুক্তি শিক্ষা পৰিষদৰ বৰ্তমান অধ্যক্ষ অনিল সহস্ৰবুদ্ধি।

তথ্য উৎস

বাহ্যিক সংযোগ

শ্ৰেণী:ভাৰতৰ চৰকাৰী সংস্থা
অসমীয়া জাতিচিন্তা বেজবৰুৱা, শংকৰদেৱ আৰু বিষ্ণুৰাভা

অসমীয়া জাতিচিন্তা বেজবৰুৱা, শংকৰদেৱ আৰু বিষ্ণুৰাভা এখন অসমীয়া গ্ৰন্থ। গ্ৰন্থখনৰ লেখক গুৱাহাটী বিশ্ববিদ্যালয়ৰ অৱসৰপ্ৰাপ্ত প্ৰাধ্যাপক গোবিন্দপ্ৰসাদ শৰ্মা। গ্ৰন্থখনৰ প্ৰকাশক ভৱানী বুক্ছ। গ্ৰন্থখন প্ৰথম প্ৰকাশ পাইছিল এপ্ৰিল ২০১৩ চনত। গ্ৰন্থখনত লেখকে বিভিন্ন সময়ত লিখা ১২ টা গুৰুত্বপূৰ্ণ প্ৰবন্ধ সন্নিৱিষ্ট হৈছে। গ্ৰন্থখনৰ মুঠ পৃষ্ঠাৰ সংখ্যা ১৬৮।

গ্ৰন্থখনত সন্নিৱিষ্ট প্ৰবন্ধসমূহ

অসমীয়া জাতিচিন্তা
বেজবৰুৱাৰ স্বদেশপ্ৰেম
বেজবৰুৱাৰ জাতীয়তাবোধঃ ভাৰতীয় আৰু অসমীয়া
বেজবৰুৱাৰ অসমীয়া চেতনা আৰু তেওঁৰ সাহিত্য
উত্তৰাধুনিকতাবাদ আৰু অসমীয়াৰ সাম্প্ৰতিক জাতীয় সংকট
অসমীয়াৰ সংজ্ঞা
অসমীয়া অসমীয়া
ঊনবিংশ শতিকাৰ আধুনিক অসমীয়াসকল
উত্তৰাধুনিকতাৰ পোহৰত শ্ৰীমন্ত শংকৰদেৱ
শ্ৰীমন্ত শংকৰদেৱ আৰু মাৰ্টিন লুথাৰ
শংকৰদেৱ আৰু শ্বেইক্সপীয়াৰ
বিষ্ণু ৰাভাৰ অসমীয়া জাতি

সহায়ক গ্ৰন্থপঞ্জী

গোৱিন্দ প্ৰসাদ শৰ্মা, অসমীয়া জাতিচিন্তা বেজবৰুৱা, শংকৰদেৱ আৰু বিষ্ণুৰাভা, প্ৰথম প্ৰকাশ এপ্ৰিল ২০১৩, ভৱানী বুক্ছ, গুৱাহাটী-৭৮১০২৬

তথ্যসূত্ৰ
মাইকেল ফিংক

এডৱাৰ্ড মাইকেল ফিংক( ইংৰাজী : Edward Michael Fincke ; জন্ম: ১৪ মাৰ্চ, ১৯৬৭) এজন আমেৰিকান মহাকাশচাৰী । পূৰ্বতে মহাকাশত সৰ্বাধিক সময় (৩৮১.৬ দিন) থাকি তেওঁ আমেৰিকাৰ হৈ অভিলেখ গঢ়িছিল। ২০১৫ চনৰ ১৬ অক্টোবৰত স্কট কেলিয়ে তেওঁৰ অভিলেখ ভংগ কৰিছিল। ২০১৯ চনৰ জানুৱাৰী মাহত ফিংকক বয়িঙৰ চি.এছ.টি.-১০০ ষ্টাৰলাইনাৰৰ প্ৰথমখন ক্ৰুযুক্ত বিমানত উৰণৰ বাবে নিৰ্বাচিত কৰা হৈছিল।

ফিংকৰ জন্ম হৈছিল পেঞ্চিলভেনিয়াৰ পিটাৰ্চবাৰ্গত, কিন্তু তেওঁ উপকণ্ঠ অঞ্চল এমছৱৰ্থক তেওঁৰ গৃহ চহৰ বুলি ক'ব বিচাৰে। তেওঁ আমেৰিকাৰ বায়ুসেনাৰ অৱসৰপ্ৰাপ্ত বিষয়া আৰু নাছাৰ এজন সক্ৰিয় মহাকাশচাৰী। এতিয়ালৈকে তেওঁ আন্তঃৰাষ্ট্ৰীয় মহাকাশ কেন্দ্ৰত বিমান অভিযন্তা আৰু কমাণ্ডাৰ হিচাপে দুটা ভ্ৰমণ সম্পূৰ্ণ কৰিছে। তেওঁ এটা স্পেচ শ্বাটল মিছন এছটিএছ-১৩৪ত মিছন বিশেষজ্ঞ হিচাপে উৰা মাৰিছিল। ফিংক জাপানী আৰু ৰাছিয়ান ভাষাত পাৰ্গত। অসমীয়া জীয়ৰী ৰেনিতা শইকীয়াৰ সৈতে তেওঁ বিবাহপাশত আৱদ্ধ হৈছে, আৰু তেওঁলোকৰ তিনিটা সন্তান আছে; পুত্ৰ চন্দ্ৰ আৰু সূৰ্য্য আৰু কন্যা তৰালী ।

কেৰিয়াৰ

১৮৮৯ চনত এমআইটিৰ পৰা স্নাতক ডিগ্ৰী লোৱাৰ পিছত , ফিংকে পূৰ্বৰ ছোভিয়েট ইউনিয়নৰ(বৰ্তমান ৰাছিয়া) মস্কো এভিয়েশন ইনষ্টিটিউটৰ সৈতে, গ্ৰীষ্মকালীন বিনিময় কাৰ্যসূচীত অংশ লয় য'ত তেওঁ পূৰ্বতে মহাজাগতিক বিজ্ঞান অধ্যয়ন কৰিছিল। ১৯৯০ চনত ষ্টেনফৰ্ড বিশ্ববিদ্যালয়ৰ পৰা স্নাতক ডিগ্ৰী লোৱাৰ পিছত ফিংকে যুক্তৰাষ্ট্ৰৰ বায়ুসেনাত যোগ দিয়ে । তেওঁক কেলিফৰ্ণিয়াৰ লছ এঞ্জেলছ বায়ুসেনা ঘাটিৰ বায়ুসেনাৰ মহাকাশ আৰু মিছাইল ব্যৱস্থা কেন্দ্ৰত নিযুক্তি দিয়া হৈছিল। তাত তেওঁ মহাকাশ ব্যৱস্থা অভিযন্তা আৰু মহাকাশ পৰীক্ষা অভিযন্তা হিচাপে কাৰ্যনিৰ্বাহ কৰিছিল। ১৯৯৪ চনত কেলিফৰ্ণিয়াৰ এডৱাৰ্ডছ বায়ুসেনা ঘাটিৰ আমেৰিকাৰ বায়ুসেনা পৰীক্ষা পাইলট বিদ্যালয় সম্পূৰ্ণ কৰাৰ পিছত ফিংকে ফ্ল’ৰিডাৰ এগলিন বায়ুসেনা ঘাটিৰ ৩৯ নং উৰণ পৰীক্ষা স্কোয়াড্ৰনত যোগদান কৰে, য’ত তেওঁ বিভিন্ন ধৰণৰ বিমানৰ কাম যেনে পৰীক্ষামূলক কাৰ্যসূচী, এফ-১৬,এফ-১৫ উৰণ আদিৰ পৰীক্ষা অভিযন্তা হিচাপে কাৰ্যনিৰ্বাহ কৰে ।

তথ্য সংগ্ৰহ

শ্ৰেণী:মহাকাশচাৰী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান মহাকাশচাৰী
শ্ৰেণী:জীৱিত ব্যক্তি
জেমছ কুক

কেপ্টেইন জেমছ কুক এজন ব্ৰিটিছ অভিযানকাৰী, নাৱিক, নক্সাকাৰ তথা ৰাজকীয় নৌ বাহিনী অধিনায়ক আছিল। কুকে প্ৰশান্ত মহাসাগৰ ভ্ৰমণ কৰাৰ আগতে নিঊ ফাউণ্ডলেণ্ডৰ নিখুঁত নক্সা আঁকি ওলিয়াইছিল। অষ্ট্ৰেলিয়াৰ পূৱ পাৰ আৰু হাৱায় দ্বীপ ভ্ৰমণ কৰা তেওঁ প্ৰথম ইউৰোপীয় আৰু নিউজিলেণ্ডৰ সমগ্ৰ ভূমিখণ্ডৰ কাষেদি ভ্ৰমণৰ সাক্ষী বহন কৰাও প্ৰথমজন লোক।

লগতে চাওক

ভাস্কো দা গামা
মাৰ্ক’ প’ল’
ক্ৰিষ্টোফাৰ কলম্বাছ
ফাৰ্ডিনেণ্ড_মেগালান

তথ্য সংগ্ৰহ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:অভিযাত্ৰী
অহল্যাবাই হোলকাৰ

মহাৰাণী অহল্যাবাই হলকাৰ (৩১ মে ১৭২৫ – ১৩ আগষ্ট ১৭৯৫) ভাৰতৰ মাৰাঠা সংঘৰ মালৱা ৰাজ্যৰ হলকাৰ ৰাণী আছিল। ৰাজমাতা অহল্যাবাই মহাৰাষ্ট্ৰৰ আহমেদনগৰৰ জামখেদ অঞ্চলৰ গ্ৰাম চৌণ্ডিত জন্মগ্ৰহণ কৰিছিল। তেওঁ তেওঁৰ ৰাজধানী ইন্দোৰৰ দক্ষিণে নৰ্মদা নদীৰ পাৰৰ মহেশ্বৰত স্থাপন কৰিছিল।

১৭৫৪ চনত কুমহেৰৰ যুদ্ধত অহল্যাবাইয়ৰ স্বামী খান্দেৰাও হলকাৰ নিহত হয়। ১২ বছৰ পিছত তেওঁৰ শহুৰ মল্লাৰ ৰাও হলকাৰৰো মৃত্যু হয়। তাৰ এবছৰ পিছত তেওঁ মালৱা ৰাজ্যৰ ৰাণী হিচাপে দায়িত্বভাৰ গ্ৰহণ কৰে। তেওঁ আক্ৰমণকাৰীৰ আগ্ৰাসন আৰু লুটপাটৰ পৰা ৰাজ্য ৰক্ষাৰ চেষ্টা কৰিছিল। তেওঁ ব্যক্তিগতভাবে যুদ্ধত সেনাবাহিনীক নেতৃত্ব দিছিল। তেওঁ তুকোজিৰাও হলকাৰক সেনাপ্ৰধান হিচাপে নিযুক্তি দিছিল।

ৰাণী অহল্যাবাই এগৰাকী মহান আৰু অগ্ৰণী মন্দিৰ নিৰ্মাতা আছিল। তেওঁ গোটেই ভাৰতত শত শত মন্দিৰ আৰু ধৰ্মশালা নিৰ্মান কৰাইছিল।

প্ৰাৰম্ভিক জীৱন

১৭২৫ চনৰ ৩১ মে' তাৰিখে অহল্যাবাই মহাৰাষ্ট্ৰৰ আহমেদনগৰৰ জামখেদ অঞ্চলৰ গ্ৰাম চৌণ্ডিত জন্মগ্ৰহণ কৰিছিল। তেওঁৰ পিতৃ মানকোজিৰাও শিন্দে গাঁৱৰ পাটিল আছিল। সেই সময়ত ছোৱালী সকলে বিদ্যালয়লৈ নগৈছিল, কিন্তু অহল্যাবাইৰ দেউতাকে তেওঁক পঢ়িবলৈ আৰু লিখিবলৈ শিকাইছিল।

মল্লাৰ ৰাও হলকাৰ মাৰাঠা পেশৱা বালাজী বাজি ৰাওৰ সেৱাত নিয়োজিত এজন সেনাপতি আৰু মালৱা অঞ্চলৰ শাসক আছিল। তেওঁ এবাৰ পুনেলৈ যোৱাৰ পথত গ্ৰাম চৌণ্ডিত ৰৈছিল। ইয়াত তেওঁ আঠ বছৰ বয়সীয়া অহল্যাবাইক গাঁৱৰ মন্দিৰৰ সেৱাত নিযুক্ত হোৱা দেখা পাইছিল। তেওঁৰ ভক্তি আৰু চৰিত্ৰৰ মহিমা অনুধাৱন কৰি তেওঁ অহল্যাক তেওঁৰ পুত্ৰ খান্দেৰাও (১৭২৩–১৭৫৪)ৰ পুত্ৰবধু হিচাপে হলকাৰলৈ লৈ এনে। ১৭৩৩ চনত তেওঁৰ খান্দেৰাও হলকৰাৰ লগত বিবাহপাশত আবদ্ধ হয়। তেওঁ ১৭৪৫ চনত তেওঁলোকৰ পুত্ৰ পুত্ৰ মালেৰাও আৰু ১৭৪৮ চনত কন্যা মুক্তাবাঈৰ জন্ম হয়। মালেৰাও মানসিকভাবে অসুস্থ আছিলে আৰু ১৭৬৭ চনত অসুস্থতাৰ কাৰণে তেওঁ মৃত্যুবৰণ কৰিছিল। অহল্যাবাইয়ে তেওঁৰ কন্যাৰ বিবাহ এগৰাকী সাহসী কিন্তু দৰিদ্ৰ পৰিয়ালৰ যশবন্তৰাও লগত অনুষ্ঠিত কৰি সমাজৰ আৰু এটি ঐতিহ্য ভংগ কৰিছিল। যশবন্তৰাওয়ে ডকাইত সকলক পৰাস্ত কৰিবলৈ সক্ষম হৈছিল।

ৰাজত্ব

১৭৫৪ চনত কুমহেৰ অৱৰোধৰ সময়ত তেওঁৰ স্বামীৰ মৃত্যু হয়। ১৭৫৪ চনত ইমাদ-উল-মুল্ক মুগোল সম্ৰাট আহমদ শাহ বাহাদুৰৰ মীৰ বক্সিৰ অনুৰোধত অহল্যাবাইৰ স্বামী খান্দেৰাও হলকাৰ, তেওঁৰ পিতৃ মল্লাৰ ৰাও হলকাৰৰ সৈন্যবাহিনীক লৈ কুমহেৰ দুৰ্গ অৱৰোধ কৰিছিল। এই দুৰ্গ ভৰতপুৰ ৰাজ্যৰ জাট মহাৰাজা সূৰজমলৰ আছিল। তেওঁ মুগোল সম্ৰাট বিদ্ৰোহী ৱাজীৰ সফদৰ জংৰ লগত মিলি গৈছিল। খান্দেৰাও কুমহেৰৰ যুদ্ধত এক খোলা পাল্কিত বহি তাৰ সৈন্য সকলৰ পৰিদৰ্শন কৰি থাকোতে জাট সেনাবাহিনীয়ে এৰি দিয়া বৰটোপৰ আঘাত তেওঁৰ মৃত্যু হয়। ১৭৫৪ চনত তেওঁৰ মৃত্যুৰ পিছত তেওঁৰ পিতা মল্লাৰ ৰাও অহল্যাবাইক সতী হোৱাৰ পৰা বিৰত কৰে।১৭৬৬ চনত মল্লাৰ ৰাও হলকাৰৰ তেওঁৰ পুত্ৰ খান্দেৰাওৰ মৃত্যুৰ ১২ বছৰ পিছত মৃত্যু হয়। ১৭৬৬ চনত মল্লাৰ ৰাওৰ নাতি আৰু খান্দেৰাওৰ একমাত্ৰ পুত্ৰ মালেৰাও হলকাৰ, মাতৃ অহল্যাবাইৰ তত্বাৱধানতইন্দোৰৰ শাসক হয়। কিন্তু কেইমাহমানৰ পিছত ১৭৬৭ চনৰ ৫ এপ্ৰিল তাৰিখে তেওঁৰো মৃত্যু হয়। তেওঁৰ পুত্ৰৰ মৃত্যুৰ পিছত অহল্যাবাই ইন্দোৰৰ শাসক হয়।

তথ্য উৎস

বাহ্যিক সংযোগ

অহল্যাবাই হলকাৰৰ জীৱনী

শ্ৰেণী:ভাৰতৰ ব্যক্তি
শ্ৰেণী:ভাৰতৰ শাসক
শ্ৰেণী:ভাৰতীয় ৰাণী
হীৰা

হীৰা বা হীৰক হল এবিধ অতি মূল্যবান ৰত্ন। গহনা তৈয়াৰ কৰিবলৈ ইয়াক ব্যৱহাৰ কৰা হয়। বৰ্ণহীন এক ৰত্ন। ই বিশুদ্ধ উপাদান কাৰ্বনৰ পৰা সৃষ্টি হয়। প্ৰকৃততে হীৰা কাৰ্বনৰ এক বিশেষ ৰূপ মাত্ৰ। পৃথিৱীত প্ৰতি বছৰ প্ৰায় ২৬০০০ কে.জি. খনিজ হীৰা উত্তোলিত হয় যাৰ মূল্য প্ৰায় ৯ বিলিয়ন ডলাৰ। কথিত আছে, হীৰক সৰ্বপ্ৰথম ভাৰতবৰ্ষত মূল্যবান ৰত্ন হিচাপে খনিৰ পৰা উত্তোলন আৰু ব্যৱহাৰ কৰা আৰম্ভ হয়। হীৰা ভাৰতবৰ্ষৰ মানুহৰ বাবে কমপক্ষে ৩ৰ পৰা ৬ হাজাৰ বছৰ ধৰি পৰিচিত বুলি অনুমান কৰা হয়। মানুহৰ জ্ঞাত সকলো প্ৰাকৃতিক পদাৰ্থতকৈ হীৰা অনেক গুনে বেছি কঠিন আৰু ই অতি উচ্চতম তাপমাত্ৰাটো কাৰ্যক্ষম হৈ থাকে। হীৰাক আদৰ্শ হিচাপে লৈ তৈয়াৰ কৰা খনিজৰ কাঠিন্য মাপ কৰাৰ মোহ স্কেলৰ ১-১০ একক মতে হীৰাৰ কাঠিন্য হৈছে ১০।
ভূ-অভ্যন্তৰৰ প্ৰায় ১৪০ৰ পৰা ১৯০ কি.মি. তলত পৃথিৱীৰ কেন্দ্ৰ আৰু পৃথিৱীৰ আৱৰণৰ মাজত প্ৰচণ্ড তাপ আৰু চাপৰ কাৰণে হীৰা গঠিন হবলৈ প্ৰায় ১ৰ পৰা ৩.৩ বিলিয়ন বছৰ সময় লাগে বুলি বৈজ্ঞানিকসকলে ধাৰণা কৰে। গৱেষকৰ মতে, সকলো হীৰা পৃথিৱীতেই তৈয়াৰী হোৱা নাই; পৃথিৱীত পৃথিৱীৰ বাহিৰত সৃষ্টি হোৱা অনেক হীৰা পোৱা গৈছে।

তথ্য সংগ্ৰহ

বাহ্যিক সংযোগ

শ্ৰেণী:স্ফটিক
চক্ৰৱৰ্তী ভাৰত

চক্ৰৱৰ্তী ভৰত আছিল প্ৰথম চক্ৰৱৰ্তীন(সাৰ্বজনীন)সম্ৰাট বা চক্ৰৰ অধিকাৰী)অৱসৰপিনি(বৰ্তমানৰ আধা সময় চক্ৰ অনুসৰি জৈন পৰম্পৰাত ধৰ্মতত্ত্ব)

জন্ম আৰু বংশ পৰিচয়

চক্ৰৱৰ্তী ভৰত ঋষভনাথৰ জেষ্ঠ পুত্ৰ আছিল। জন্ম হৈছিল বিনিতাত। ভাৰত চক্ৰৱৰ্তী
আছিল প্ৰথম চক্ৰৱৰ্তীন (সাৰ্বজনীন)
সম্ৰাট বা চক্ৰৰ অধিকাৰী) অৱসৰপ্ৰাপ্ত
(বৰ্তমানৰ আধা সময় চক্ৰ অনুসৰি )
তেওঁৰ মুখ্য ৰাণী সুভদ্ৰাৰ পুত্ৰসকলৰ নাম আৰ্কাকিৰ্টি আৰু মাৰিচি আছিল ।পৃথিৱীৰ সকলো ছয়টা অংশ জয় কৰিছিল আৰু বাহুবলীৰ সৈতে কাজিয়াত লিপ্ত হৈছিল ।
তেওঁৰ ভাতৃয়ে বাকী থকা চহৰখন জয় কৰিবলৈ গৈছিল।

শিক্ষা আৰু কৰ্মজীৱন

তেওঁৰ জন্ম ইক্ষ্বাকু ৰাজবংশত। তেওঁৰ শিক্ষা আইন আৰু আইনৰ ওপৰত বিশেষ গুৰুত্ব অন্তৰ্ভুক্ত আছিল।
ৰজাসকলৰ ৰাজনীতিৰ বিজ্ঞান। তেওঁৰ আগ্ৰহ আছিল নৃত্য আৰু কলাত। ভাৰতে বহুতক বিয়া কৰাইছিল। তেওঁৰ বিশ্ব বিজয়ৰ সময়ত ৰাজকুমাৰী আৰু সুভদ্ৰা তেওঁৰ মুখ্য ৰাণী আছিল। সি আছিল তেওঁৰ পুত্ৰ আৰ্কা কীৰ্তিৰ (প্ৰতিষ্ঠাপক) দ্বাৰা উত্তৰাধিকাৰী ভাৰতৰো আন এজন পুত্ৰ আছিল। সূৰ্যবংশ আগৰ জনৰ ভিতৰত কোন আছিল মাৰিচি নাম দিয়া হৈছে।

মৃত্যু

চক্ৰৱৰ্তী ভৰতে আষ্টাপদত মৃত্যুবৰণ কৰে।

তথ্যসূত্ৰ
মলি কিলি

মলি ম'ড কিলি তেওঁৰ কাম ফেণ্টাগ্ৰাফিকছ/ইৰ'ছ কমিক্সৰ দ্বাৰা প্ৰকাশিত আৰু ই জেছ ফিংকৰ দৰে আন শিল্পীকো প্ৰভাৱিত কৰিছে।

কিলিৰ জন্ম হৈছিল অণ্টাৰিঅ'ৰ ব্ৰেচব্ৰিজত, ডাঙৰ-দীঘল হৈছিল কিচেনাৰত আৰু তেওঁ ৱাটাৰলু বিশ্ববিদ্যালয়ত পঢ়িছিল। তেওঁ গোটেই জীৱন অংকন কৰি ভাল পাই আহিছে, আৰু ক্ৰেজি কেট আৰু লি'ল এবনাৰৰ জৰিয়তে কমিকছ চৰিত্ৰ আৱিষ্কাৰ কৰিছে। ১৯৯১ চনত ছান ডিয়েগো কমিক-কনত তেওঁ প্ৰথম মিনিকমিক সৃষ্টি কৰে। ১৯৯২ চনত কানাডা এৰি ছান ফ্ৰান্সিস্কোলৈ যায়। ১৯৯৩ চনত ৱুলী কমিক্সে তেওঁক মাৰ্কিছ ডি ছেডৰ উপন্যাস ফিল'চফি ইন দ্য বেডৰুমৰ কমিক অভিযোজন কৰিবলৈ নিযুক্তি দিয়ে। কানাডাৰ ফৌজদাৰী আইনৰ উপধাৰা ১৬৩ৰ অধীনত ১৯৯৫ চনত কানাডাৰ শুল্ক আৰু ডাকঘৰে মাজে মাজে কিলিৰ কাম জব্দ কৰিছিল যেতিয়া তেওঁ আৰু ইৰ'ছৰ মাজত মেইল কৰা হৈছিল। আনুমানিক ২০১৭ চনৰ পৰা কিলিয়ে নিজৰ কন্যাৰ সৈতে এৰিজোনাৰ টাচনত বাস কৰে।

তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:আমেৰিকান লেখক
শ্ৰেণী:কাৰ্টুনিষ্ট
গোলাম কুদ্দুছ

গুলাম কুদ্দুছ (২০ জানুৱাৰী ১৯২০ – ১৩ ডিচেম্বৰ ২০০৬) এজন বিশিষ্ট কমিউনিষ্ট বাঙালী কবি, কল্পকাহিনী লেখক আৰু সাংবাদিক।

জন্ম আৰু প্ৰাথমিক জীৱন

১৯২০ চনৰ ২০ জানুৱাৰীত বৰ্তমানৰ বাংলাদেশৰ বৃটিছ ভাৰতৰ ফৰিদপুৰ জিলাৰ সাট্টিগ্ৰামৰ মাতুলালয়ত গোলাম কুদ্দুছৰ জন্ম হৈছিল। পূৰ্বপুৰুষৰ বাসগৃহ আছিল কুষ্টিয়া জিলাৰ কুমাৰখালি উপজিলাৰ ধলনগৰ নামৰ এখন গাঁৱত। পিতৃ গুলাম দৰৱেশ জোৱাদাৰ আছিল এগৰাকী অধিবক্তা আৰু মাতৃ চৈয়দুন্নেসা খাতুন। গোলাম কুদ্দুছৰ শৈশৱৰ শিক্ষা আৰম্ভ হৈছিল গাঁৱৰ ছোলেমান পণ্ডিতৰ স্কুলত। তাৰ পিছত হৰিনাৰায়ণপুৰ বহুমুখী হাইস্কুল, কিন্তু কুষ্টিয়া হাইস্কুলৰ পৰা মেট্ৰিক পৰীক্ষাত উত্তীৰ্ণ হয়। ইয়াৰ পিছত তেওঁ উচ্চ শিক্ষাৰ বাবে কলকাতালৈ‍ গুচি যায়। প্ৰেচিডেন্সি কলেজত নামভৰ্তি কৰে‍। বিখ্যাত ইতিহাসৰ অধ্যাপক সুশোভন সৰকাৰৰ মাৰ্ক্সবাদী দৃষ্টিভংগীৰে ইতিহাস শিকোৱাৰ ফলত গোলাম কুদ্দুছ ছাত্ৰৱস্থাতেই কমিউনিষ্ট হৈ পৰিছিল। আৰু ভাৰতীয় কমিউনিষ্ট পাৰ্টিৰ আজীৱন কৰ্মী হৈ পৰিল। গুলাম কুদ্দুছ কলিকতাৰ বেকাৰ হোষ্টেলত আছিল। সেই হোষ্টেলৰ কাষৰ কোঠাটোত বঙ্গবন্ধু শ্বেখ মুজিবৰ ৰহমানো আছিল। গোলাম কুদ্দুছে কলিকতা বিশ্ববিদ্যালয়ৰ পৰা ইতিহাসত এম এ পাছ কৰে।

কৰ্মজীৱন

ছাত্ৰ আন্দোলনৰ সময়ৰ পৰাই তেওঁ কমিউনিষ্ট পাৰ্টিৰ মুখপত্ৰ "স্বাধীনতা"ত সাংবাদিক হিচাপে কাম কৰিবলৈ আৰম্ভ কৰে আৰু জ্যোতিৰিন্দ্ৰ মৈত্ৰৰ সৈতে 'ফেচিষ্ট বিৰোধী লেখক আৰু শিল্পী'ৰ যুটীয়া সম্পাদক হয়। এইবোৰৰ বাহিৰেও তেওঁ ট্ৰেড ইউনিয়ন, কৃষকসভাৰ লগতে ফেচিষ্ট বিৰোধী আন্দোলন, প্ৰগতিশীল লেখক সংঘ, ৰুছ-ভাৰত মৈত্ৰী সমিতি‍, ভাৰতীয় গণনাট্য সংঘ আদিৰ কামৰ সৈতে সক্ৰিয়ভাৱে জড়িত আছিল। সাংস্কৃতিক আন্দোলনৰ লগতে তেওঁ দীৰ্ঘদিন ধৰি দৈনিক "কালান্তৰ" কাকতৰ সম্পাদক মণ্ডলীৰ সদস্য আছিল। ১৯৭২ চনত তেওঁ সাংবাদিকতাৰ বাবে ছোভিয়েট লেণ্ড নেহৰু বঁটা লাভ কৰিছিল। ১৯৮৩ চনত ভাৰতীয় গণতান্ত্ৰিক যুৱ ফেডাৰেচনে তেওঁক বিশেষভাৱে‍ সম্বৰ্ধনা জনায়।

বাংলাদেশৰ মুক্তিযুদ্ধত অৱদান

গোলাম কুদ্দুছ ভাৰতত থাকিলেও ১৯৭১ চনত বাংলাদেশৰ মুক্তিযুদ্ধৰ সময়ত পাক আক্ৰমণকাৰীৰ নিৰ্যাতন আৰু অত্যাচাৰৰ বিৰুদ্ধে মাত মাতিছিল। নৈতিক সমৰ্থনত কলকাতাৰ বিভিন্ন স্থানত অনুষ্ঠিত সভা-সমিতিত তেওঁ অংশ লৈছিল। কিছুদিন তেওঁ কুষ্টিয়াত থকা নিজৰ পূৰ্বপুৰুষৰ ঘৰলৈ গৈ নিৰ্যাতিত আৰু নিপীড়িত লোকসকলৰ বাবে আশ্ৰয়ৰ দিহা কৰিছিল। বাংলাদেশৰ মুক্তিযুদ্ধৰ অন্যতম সুহৃদ কবি হিচাপে তেওঁক অভিহিত কৰা হয়।

সাহিত্য-কৰ্ম

বাওঁপন্থী লেখকসকলৰ ভিতৰত গুলাম কুদ্দুছ অন্যতম। সাহিত্য জগতত তেওঁৰ প্ৰৱেশ কবিতাৰ যোগেদি। ১৯৫০ চনত তেওঁৰ প্ৰথমখন কবিতা পুথি বিদীৰ্ণ প্ৰকাশ পায়। পিছৰ বছৰত কৃষক আন্দোলন আৰু তেভাগা আন্দোলনৰ অন্যতম মহিয়সী নেত্ৰী ইলা মিত্ৰক লৈ এখন কবিতা পুথি ৰচনা কৰে। বৰ্ণিল সাহিত্যিক জীৱনত কবিতাৰ লগতে তেওঁ প্ৰবন্ধ, চুটিগল্প আৰু উপন্যাস ৰচনা কৰিছিল। তেওঁৰ দ্বাৰা ৰচিত আন আন গ্ৰন্থসমূহ হ’ল –

কবিতা পুথি

টুনটুনিৰ গান (১৯৫৪)
নাচে মনময়ূৰ
স্বেচ্ছাবন্দী

উপন্যাস

মাৰিয়ম (১৯৫৪)
এক শৃঙ্গে (১৯৫৫)
বাঁদী (১৩৫৯ ব)
লেখা নেই স্বৰ্ণাক্ষৰে

অন্যান্য

১৯৪০ চনত তেওঁ কবি সুভাষ মুখোপাধ্যায়ৰ সৈতে যৌথভাৱে ফেচিষ্ট বিৰোধী কবিসকলৰ সংকলন "একসূত্ৰ" সম্পাদনা কৰে। বাংলা সাহিত্যৰ বাবে তেওঁ বহু বঁটা লাভ কৰে। বিদ্যাসাগৰ, বংকিম, ৰবীন্দ্ৰ, নজৰুল, মুজাফ্ফৰ আহমেদ স্মৃতি বঁটাৰে বিভিন্ন সময়ত তেওঁক সন্মানিত কৰা হৈছে।
ইৰাকে ঈগল
উজানিয়া
জগৎজয়েৰ যাত্ৰী
নৰৰামায়ণ
যুগসন্ধিক্ষণ
সম্মোধন
সুৰেৰ আগুন

জীৱনাৱসান

২০০৬ চনৰ ১৩ ডিচেম্বৰত কলকাতাত গোলাম কুদ্দুছৰ মৃত্যু হয়। নিঃসন্তান গুলাম কুদ্দুছৰ পত্নী হেনা মৈত্ৰ এগৰাকী বিশিষ্ট অধ্যাপিকা।

তথ্যসূত্ৰ

শ্ৰেণী:মৃত ব্যক্তি
শ্ৰেণী:বঙালী সাহিত্যিক
শ্ৰেণী:সাংবাদিক
বব্ৰুবাহনৰ যুদ্ধ

বব্ৰুবাহনৰ যুদ্ধ হৈছে মূলত এখন কাব্য। গ্ৰন্থখনৰ ৰচক হৰিবৰ বিপ্ৰ। হৰিবৰ বিপ্ৰৰ মুঠ তিনিখন কাব্যগ্ৰন্থ - লৱ-কুশৰ যুদ্ধ, বব্ৰুবাহনৰ যুদ্ধ আৰু তাম্ৰধ্বজৰ যুদ্ধৰ মাজত অন্যতম।

বৈশিষ্ট্য

বব্ৰুবাহনৰ যুদ্ধ মূলত এখন কাব্যগ্ৰন্থ। গ্ৰন্থখনৰ মূল জৈমিনী মহাভাৰতৰ অশ্বমেধ পৰ্ব। মূল গ্ৰন্থৰ ১২-১৪ আৰু ৩৭-৪০ অধ্যায়ৰ কথাবস্তুৰ আধাৰত মৌলিক কাব্যৰ দৰে এই কাব্যগ্ৰন্থখন ৰচনা কৰা হৈছে। মূল গ্ৰন্থৰ সপ্ততলৰ বৰ্ণনাক কবি জনে ইয়াত বাদ দিছে। কাব্যৰ কাহিনী বিকাশত সহায়ক নহয় বুলি ভোগৱতী নদীৰ পাৰৰ হাটকেশ্বৰ শিৱলিংগৰ কথাও কাব্যখনত বাদ দিয়া হৈছে। কাব্যখনৰ মূল আকৰ্ষণ হৈছে ঘৰুৱা চিত্ৰকলা, উপমা আৰু ইয়াৰ সহজ ভাষা। যুদ্ধৰ বৰ্ণনাৰ ক্ষেত্ৰত কবি জনাই মূল গ্ৰন্থখনক বিশেষ প্ৰাধান্য দিছে অৱশ্যে বব্ৰুবাহন আৰু বৃষকেতুৰ মাজত হোৱা যুদ্ধৰ বৰ্ণনাত কবি, মূলৰ পৰা যথেষ্ট আঁতৰি গৈছে। কাব্যৰ ভাষা পৌৰাণিক অসমীয়া ভাষা।

বিষয়বস্তু

বব্ৰুবাহন মণিপুৰ ৰাজ্যৰ ৰাজকন্যা চিত্ৰাঙ্গদা আৰু তৃতীয় পাণ্ডৱ অৰ্জুনৰ পুতেক আছিল। কুৰুক্ষেত্ৰ যুদ্ধৰ পাছত যেতিয়া পঞ্চপাণ্ডৱে হস্তিনাপুৰত ৰাজত্ব কৰিছিল, তেতিয়া বব্ৰুবাহনে মণিপুৰত ৰাজত্ব কৰিছিল। তেওঁ পাণ্ডৱৰ অশ্বমেধ ঘোঁৰা বন্দী কৰি থৈ পিতৃ অৰ্জুনৰ লগত যুদ্ধ কৰি অৰ্জুনক পৰাস্ত কৰে। উপৰিও আনএখন কাব্য হৈছে-"সুধন্বা-বধ" অৱশ্যে জৈমিনীয়াশ্বমেধপৰ্বৰ পৰা লিখা "সুধন্বা-বধ" হৰিবৰ বিপ্ৰৰ ৰচনা বুলি নিশ্চিত নহয়।। হৰিবৰ বিপ্ৰক মাধৱদেৱৰ অন্যতম শিষ্য বংশীগোপালদেৱৰ ককা বুলিও ৰমানন্দ দ্বিজে ক'ব বিচাৰে আৰু ড° মহেশ্বৰ নেওগেও এই কথাত হয়ভৰ দিছে। তেওঁ প্ৰাক্ শংকৰী যুগৰ প্ৰসিদ্ধ কবি। হৰিবৰ বিপ্ৰৰ ভাষা সমসাময়িক আন কবিতকৈ ঠায়ে ঠায়ে অৰ্বাচীন। কবিয়ে গৌৰীৰ চৰণ সেৱা কৰিলেও বিষ্ণুৰ প্ৰতিও সমানে ভক্তি প্ৰদৰ্শন কৰিছে আৰু বিষ্ণুক দেৱশ্ৰেষ্ঠ বুলি অনেক ঠাইত উল্লেখ কৰিছে। যদিও বিপ্ৰই জৈমিনিৰ লেখনিৰ ভাঙনিহে কৰিছে, তথাপি তেওঁৰ ৰচনাত নিজস্ব কল্পনা আৰু মৌলিকত্ব বহুখিনি চকুত পৰে। হৰিহৰ বিপ্ৰৰ পৃষ্ঠপোষক ৰজাজন হৈছে কমতাপুৰৰ দুৰ্লভনাৰায়ণ। হৰিবৰ বিপ্ৰৰ আনুমানিক জন্মস্থান কমতাপুৰৰ কোনো অঞ্চল।

তথ্যসূত্ৰ

শ্ৰেণী:অসমীয়া গ্ৰন্থ
আয়েশা কুৰেইছি

আয়েশা কুৰেইছি এগৰাকী সমসাময়িক ভিচুৱেল আৰ্টিষ্ট, যিয়ে পাকিস্তানৰ কৰাচীত বাস কৰে আৰু কাম কৰে।

কুৰেইছিয়ে কৰাচীৰ শিক্ষাবিদ নায়াৰ জামিলেণ্ডৰ পৰা প্ৰাৰম্ভিক কলা প্ৰশিক্ষণ লাভ কৰে আৰু তাৰ পিছৰ পৰাই তিনি দশকৰো অধিক সময় নিজৰ শিল্পকৰ্মত স্বকীয় কৌশল আৰু দৃশ্যমান ভাষা প্ৰয়োগৰ বাবে নিজক উৎসৰ্গা কৰিছে। তেওঁৰ কলাত্মক অনুশীলনত সঘনাই বিভিন্ন মাধ্যম অন্তৰ্ভুক্ত কৰা হয়, য'ত অংকন, চিত্ৰকলা, ভাস্কৰ্য্য, পৰিবেশন আৰু ডিজিটেল ফটোগ্ৰাফী আদি অন্তৰ্ভুক্ত।

কুৰেইছিৰ শিল্পকৰ্ম আন্তঃৰাষ্ট্ৰীয় পৰ্যায়ত প্ৰদৰ্শিত হৈছে, বিশেষকৈ ২০১৯ চনত ইস্তানবুল দ্বিবাৰ্ষিকীত। এই ৰেট্ৰ’স্পেকটিভৰ লগত ২০২০ চনৰ ফেব্ৰুৱাৰী মাহত এখন বিস্তৃত মনোগ্ৰাফ প্ৰকাশ কৰা হৈছিল।

প্ৰাথমিক জীৱন

১৯৭৬ চনত তেওঁৰ পৰিয়ালে কৰাচীত নিগাজী বসতি স্থাপন কৰাৰ পূৰ্বে কুৰেইছিয়ে তেওঁৰ শিল্পকৰ্মৰে ব্যস্ত বছৰবোৰ কৰ্ণৱাল আৰু ইছলামবাদত কটায়। সাত বছৰ বয়সত দেউতাকৰ মৃত্যুৱে তেওঁক গভীৰভাৱে প্ৰভাৱিত কৰিছিল, যাৰ ফলত তেও জীৱনৰ বিষয়ে গভীৰ প্ৰশ্নবোৰৰ মাজত সোমাই পৰিছিল, ইয়াৰ তলৰ পৰা ওলাই বাহিৰৰ বাস্তৱতাৰ সম্মুখীন হ’বলৈ গৈ ইয়াৰ সূক্ষ্ম সূক্ষ্মতাবোৰ অন্বেষণ কৰিছিল। প্ৰতিনিধিত্বমূলকৰ পৰা বিমূৰ্তলৈ এই পৰিৱৰ্তন আছিল এক স্বাভাৱিক বিৱৰ্তন যিটো তেওঁৰ শিল্পকৰ্মত প্ৰাৰম্ভিক সন্ধিক্ষণৰ পৰাই প্ৰকাশ পাইছিল।

কাম

১৯৮৮ চনত কৰাচীৰ কনভেণ্ট অৱ জিছুছ এণ্ড মেৰীত কলা শিক্ষয়িত্ৰী হিচাপে কুৰাইছিয়ে নিজৰ কলা কেৰিয়াৰ আৰম্ভ কৰে। ১৯৮৮ চনৰ পৰা ১৯৯৩ চনৰ ভিতৰত আচবাব ডিজাইন কৰাৰ সমান্তৰালভাৱে আৰ্ট ৱৰ্কশ্বপত শিশুসকলক শিকাইছিল। ১৯৯৩ চনৰ পৰা ২০০০ চনলৈকে কুৰেইছিয়ে ষ্ট’ৰ ছ’লোৰ ব্যৱসায়িক অংশীদাৰ আৰু ডিজাইনাৰ হিচাপে কাম কৰিছিল। ইয়াৰ পিছত ২০০৩ চনৰ পৰা ২০১০ চনলৈকে কৰাচীস্থিত ঘৰুৱা আনুষংগিক সামগ্ৰীৰ দোকান অব্জেক্টত একে ক্ষমতাৰে কাম কৰিছিল। ২০২২ চনত কুৰাইছি আৰু মৰিয়াম আঘাক ২০২২ চনৰ ছ'ভাৰেইন এছিয়ান আৰ্ট প্ৰাইজৰ বাবে মনোনীত কৰা হয়।

আয়েশা কুৰেইছিৰ কৰ্মৰাজি পাকিস্তানত আৰু আন্তঃৰাষ্ট্ৰীয় পৰ্যায়ত দলীয়ভাৱে আৰু একক দুয়োটা প্ৰদৰ্শনীতে ব্যাপকভাৱে প্ৰদৰ্শিত হৈছে।

তথ্য সূত্ৰ

শ্ৰেণী:চিত্ৰশিল্পী
শ্ৰেণী:ভাস্কৰ্যশিল্পী
শ্ৰেণী:পাকিস্তানৰ ব্যক্তি
জোহাটছু

জোহাটছু (, ) হ'ল জাপানৰ এক সামাজিক পৰিঘটনা, য’ত কিছুমান মানুহে হঠাতে নিজৰ পৰিচয় সম্পূৰ্ণৰূপে ত্যাগ কৰি বেলেগ পৰিচয়েৰে নতুন জীৱন আৰম্ভ কৰে। এই লোকসকলে নিজৰ পুৰণি জীৱনৰ সৈতে সম্পৰ্কিত কোনো লেখ-জোখ বা তথ্য এৰি নাযায়। এই পৰিঘটনাটো কেৱল জাপানতেই সীমাবদ্ধ নহয়; আমেৰিকা যুক্তৰাষ্ট্ৰ, চীন, দক্ষিণ কোৰিয়া, যুক্তৰাজ্য আৰু জাৰ্মানীতো একে ধৰণৰ ঘটনা দেখা যায়। তথাপিও সাংস্কৃতিক আৰু সামাজিক কাৰকৰ বাবে জাপানত ইয়াৰ প্ৰাদুৰ্ভাৱ তুলনামূলকভাৱে বেছি।

অৰ্থ আৰু ব্যুৎপত্তি

জাপানী ভাষাত ‘‘জোহাটছু’’ শব্দটোৰ অৰ্থ হ'ল ‘‘বাষ্পীভৱন’’। বাষ্প যিদৰে চকুৰ আগতেই অদৃশ্য হৈ যায়, সেইদৰে এই লোকসকলেও সমাজৰ পৰা নীৰৱে নোহোৱা হৈ যায় বুলি বিশ্বাস কৰা হয়।

আৰু চাওক

নিৰুদ্দেশ হোৱা ব্যক্তি
হিকিকোমোৰি
A Man Vanishes

তথ্যসূত্ৰ

শ্ৰেণী:জাপান
শ্ৰেণী:মানৱ আচৰণ
শ্ৰেণী:নিৰুদ্দিষ্ট ব্যক্তি